แนวโน้มดัชนีเช้าไซด์เวย์
นักวิเคราะห์ประเมินดัชนีเช้าวันนี้ไซด์เวย์ หุ้นสหรัฐร่วงแรงผิดหวังเฟดไม่มีมาตรการใหม่
9 ก.ย. 2554

นักวิเคราะห์ประเมินดัชนีเช้าวันนี้ไซด์เวย์ หุ้นสหรัฐร่วงแรงผิดหวังเฟดไม่มีมาตรการใหม่ 
          
นายวรุตม์ ศิวะศริยานนท์ รองกรรมการผู้จัดการฝ่ายวิจัย บล.ฟินันเซียไซรัส กล่าวว่า ตลาดหุ้นเช้านี้ไซด์เวย์เพราะปัจจัยภายนอกไม่แน่นอน วอลล์สตรีทร่วงลงแรงเพราะผิดหวังหลังจากที่นายเบน เบอร์นันเก้ ประธานธนาคารกลางสหรัฐ (เฟด) ไม่ได้มีมาตรการใหม่ แต่อย่างไรก็ตาม ตลาดวอลล์สตรีทปิดไปก่อน
ประธานาธิบดีบารัค โอบามาแห่งสหรัฐ แถลงถึงมาตรการกระตุ้นตลาดแรงงานที่มีจำนวน 4.47 แสนล้านดอลลาร์ ซึ่งมาตรการนี้ดูดีขนาดใหญ่แต่ยังจะต้องผ่านมติของรัฐสภาซึ่งไม่ง่ายเพราะมีเรื่องการลดภาษีเยอะ ซึ่งมีความไม่แน่นอนตรงนี้อยู่เพราะต้องต่อสู้ในสภา
อย่างไรก็ตาม ในการประชุมเฟดวันที่ 20-21 ก.ย.จะมีการประชุมอีกครั้ง ยังมีความหวังว่าจะมีมาตรการทางการเงินเพิ่มเติมอะไรออกมา ในขณะเดียวกันวันนี้จีนจะประกาศตัวเลขเศรษฐกิจหลายตัวโดยเฉพาะเงินเฟ้อ ถ้าจีนกับฮ่องกงลงหุ้นบ้านเราจะปรับขึ้นลำบาก จึงมองว่าวันนี้หุ้นไทยจะไซด์เวย์